נו, איך עבר החג?
עשיתם משהו מיוחד? טיילתם? אכלתם משהו מעניין? אפיתם משהו מעניין?
4 ימי חופש מדהימים ונטולי מעש עברו להם יותר מדי מהר. האמת, שמלבד 2 ארוחות משפחתיות לא עשינו שום דבר מיוחד. אחרי חודש וקצת עמוס כל מה שרצינו לעשות זה לנוח (את הטיולים נעשה כבר בסוכות). גם את הארוחות המשפחתיות הגבלתי – האחת בערב החג והשניה הייתה בששי בערב. לא צריך להשמין סתם. וכך היה.
קיבלתי חבילה של שניצל תירס דק של זוגלובק לפני כשבועיים והיא פשוט נתקעה בפריזר. ביום חמישי, אחרי ערב החג, לא היה לי חשק להכין לנו משהו יותר מדי גדול כי עדיין הרגשתי את עול ארוחת החג באזור הבטן והתחת, אבל מצד שני הרגשנו רעב שהיה עלי להשביע. פתחתי את הפריזר, ראיתי את החבילה וחלטתי שהגיע הזמן להכין את השניצלים.
אני אוהבת שניצל תירס ואני מכירה אותם בגריסתם העבה יותר. כאן הם היו דקים דקים ולמען האמת נראו פריכים ביותר. לקחתי תבנית אפיה, הנחתי נייר אפיה ועליו 3 שניצלים: אחד לי ושניים לעופר. ואז הגיעה ההתלבטות לגבי התוספת. עופר מאוד אוהב אפונה, אני קצת פחות אבל זורמת איתה. עופר מאוד אוהב פתיתים ואני ממש לא, אבל מכיוון שלא היה לי כוח להכין 2 תוספות שונות גם עם הפתיתים זרמתי. וכך נרקמה לה תוספת מעניינת ולמען האמת – טעימה במיוחד: פתיתים עם אפונה.
1. לקחת פתיתים (כמה כוסות שתרצו) ולבשל אותם כמו שמבשלים תמיד: על כל כוס פתיתים, כוס מים.
2. לקחת כף וחצי אבקת מרק עוף ולהמיס במעט מים חמים. להוסיף לפתיתים ולערבב היטב.
3. לקחת אפונת גינה קפואה (1/4 שקית) ולהוסיף לפתיתים. לערבב שוב.
4. לתבל עם מלח ופלפל לפי הטעם. לבשל את הפתיתים עד שהם מוכנים.
5. לפני שמגישים מפזרים כמות נדיבה של בצל מטוגן מוכן (ניתן לקנות בסופר באזור של התבלינים).
דרך אגב, אם אתם רוצים לזכות בחבילת שניצל דק דק, רשמו בתגובות מתכון לתוספת שאתם מכינים ליד השניצל, והתוספת הטעימה ביותר תזכה בחבילה עד הבית.
היי… שניצל תירס זה באמת הפיתרון המושלם לימים בהם אין חשק לבשל.. (ובסוד אגלה לך.. שהילדים מעדיפים אותם על פני שניצל עוף).
בכל אופן, התוספת שלי היא תפוחי אדמה רכים מוקפצים במחבת בתיבול צ'ילי מתוק.
חותכים עמה תפוחי אדמה לקוביות. מוסיפים בצל מטוגן קנוי, מלח, פלפל שחור גרוס, כמה עלי רוזמרין, טיפה פפריקה גרוסה ושמן מערבביח הכל בקערה ומכניסים לריכוך במיקרו 15-20 דקות. מדי חמש דקות מערבבים ונועצים מזלג לבדיקת הרכות. כאשר הם מספיק רכים שמים מעט שמן במחבת ומקפיצעם את התפוחי אדמה במחבת בתוספת צ'ילי חריף מתוק.
היי אצלי התוספת האהובה היא פסטה. או פסטה ברוטב עגבניות, מעגבניות טריות ושלל תבלינים. או פסטה ברוטב פטריות, שעשוי מאבקת מרק פטריות ותבלינים.
אני אוהבת את השניצל בתוספת צ'יפס עסיסיים.